24. februar

24. februar er den 55. dagen i året. Det er 310 dager igjen av året, 311 i skuddår.

Dagen kalles mattismesse om våren – etter apostelen Mattias som ble valgt istedenfor Judas Iskariot. Primtegn: to kors.  

Den kalles også laupårsmesse. Laupår kan ha sammenheng med at 24. februar var den faktiske skuddårsdagen. Da Julius Cæsar innførte skuddår i år 46 f.Kr. var februar den siste måneden i den romerske kalenderen. I skuddår ble 24. februar et dobbeltdøgn, hvor skuddagen var det første døgnet av disse to. Denne datoen ble av romerne kalt døgn 6 før Kalendaee i mars. Skuddagen ble da kalt det første døgnet 6 før Kalendaee i mars. Kalendaee var romernes navn på den første døgnet i måneden, og de regnet seg bakover fra Kalendaee, der døgn 1 før Kalendaee var Kalendaee selv (romerne hadde ikke «oppdaget» 0 ennå). Dagen som var den 24. februar i år som ikke var skuddår ble altså skjøvet frem til én dag i skuddår.

Navnedag 
 Mattias, Mattis og Mats

Historie 

  303 – Den romerske keiseren Galerius offentliggjør en kunngjøring som er starten på forfølgelsen av de kristne i hans del av riket.
 1582 – Pave Gregor XIII annonserer den gregorianske kalenderen.
 1848 – Kong Ludvig Filip I av Frankrike abdiserer.
 1918 – Estland erklærer sin uavhengighet.
 1920 – Tyskland: Hitler la fram NS' partiprogram på 25 punkter.
 1945 – Den egyptiske presidenten Ahmed Maher Pasha blir drept i et attentat.
 1946 – Juan Perón blir valgt til president i Argentina.
 1948 – Den kalde krigen: Kommunistpartiet tar kontroll over Tsjekkoslovakia.
 1969 – Rockebandet The Jimi Hendrix Experience har sin siste konsert.
 1975 – Led Zeppelin utgir det klassiske dobbeltalbumet Physical Graffiti.
 1981 – Buckingham Palace kunngjør forlovelsen mellom fyrsten av Wales og lady Diana Spencer.
 1989 – Ayatollah Ruhollah Khomeini utlover en dusør på 3 millioner amerikanske dollar for livet til forfatteren av Sataniske vers, Salman Rushdie.
 1989 – Et United Airlines Boeing 747, flight 811 fra Hawaii til New Zealand, får revet et hull i siden mens det er i lufta. Tre seterader og ni personer blir sugd ut av flyet.
 1997 – Forskere i Edinburgh rapporterte at de hadde klonet sauen Dolly.
 1999 – Et China Southern Airlines Tupolev Tu-154 krasjer ved Wenzhou-flyplassen øst i Kina. 61 personer omkommer.
 2002 – De 19. olympiske vinterleker avsluttes i Salt Lake City.
 2003 – Robert Trujillo blir ny bassist i bandet Metallica.
 2008 – Raul Castro blir valgt til ny president på Cuba.
 2022 – Russlands invasjon av Ukraina 2022: Russland gikk til krig mot Ukraina.

Norsk historie 
 1943 – 158 norske jøder deporteres fra Oslo havn til tyske tilintetgjørelsesleirer med MS «Gotenland».

Fødsler 
Se flere som er født 24. februar i :Kategori:Fødsler 24. februar.
 1463 – Giovanni Pico della Mirandola, italiensk humanist (d. 1494)
 1723 – John Burgoyne, britisk general (d. 1792)
 1788 – Johan Christian Klausson Dahl (I. C. Dahl), norsk maler (d. 1857)
 1815 – Henry Barkly, britisk politiker (d. 1898)
 1831 – Leo von Caprivi, tysk offiser og statsmann (d. 1899)
 1834 – Donato Brambani, norsk forretningsmann (d. 1906)
 1836 – Elias Blix, norsk teolog og salmedikter (d. 1902)
 1862 – Edilberto T. Evangelista, filippinsk offiser (d. 1897)
 1874 – Adam Didur, polsk operasanger (d. 1946)
 1913 – Kai Holst, norsk motstandsmann (d. 1945)
 1922 – Richard Hamilton, britisk kunstner (d. 2011)
 1922 – Jeremy Swan, irsk lege (d. 2005)
 1925 – Fritz Christian Holte, norsk økonom (d. 2015)
 1928 – Nils Christie, norsk professor i kriminologi (d. 2015)
 1928 – Per Lønning, norsk biskop og politiker (d. 2016)
 1929 – Andre Gunder Frank, tysk historiker og sosiolog (d. 2005)
 1933 – Runa Førde, norsk maler, grafiker og illustratør (d. 2017)
 1934 – Bingu wa Mutharika, malawisk president (d. 2012)
 1934 – George Ryan, amerikansk guvernør
 1938 – Julius Hemphill, amerikansk jazzmusiker (d. 1995)
 1940 – Denis Law, skotsk fotballspiller
 1940 – Inger Alfvén, svensk forfatter (d. 2022)
 1940 – Jimmy Ellis, amerikansk bokser (d. 2014)
 1942 – Joseph Lieberman, amerikansk politiker og visepresidentkandidat
 1944 – Nicky Hopkins, britisk musiker (d. 1994)
 1944 – Terje Sandkjær, norsk politiker
 1944 – Bjørn Aamodt, norsk forfatter (d. 2006)
 1948 – Modulf Aukan, norsk politiker (d. 2021)
 1948 – Walter Smith, skotsk fotballspiller (d. 2021)
 1949 – Erling Gjelsvik, norsk forfatter og dramatiker
 1949 – Dag Hareide, norsk politiker
 1949 – Martin Kolberg, norsk politiker
 1950 – Torill Eide, norsk forfatter
 1955 – Steve Jobs, amerikansk datapioner (d. 2011)
 1955 – Alain Prost, fransk formel 1–fører
 1959 – Nils Johan Semb, norsk fotballtrener
 1961 – Erna Solberg, norsk politiker (Høyre)
 1970 – Bjarte Hjelmeland, norsk skuespiller, instruktør og teatersjef
 1972 – Delilah Asiago, kenyansk friidrettsutøver
 1972 – Richard Chelimo, kenyansk friidrettsutøver (d. 2001)
 1972 – Chris Fehn, amerikansk musiker
 1975 – Steinar Sagen, norsk skuespiller og radioprofil
 1976 – Simen Vangen, norsk trommeslager
 1977 – Jean-Pierre Vidal, fransk alpinist
 1981 – Lleyton Hewitt, australsk tennisspiller
 1981 – Georg Späth, tysk skihopper
 1984 – Tom Høgli, norsk fotballspiller
 1986 – Milcah Chemos Cheywa, kenyansk friidrettsutøver
 1987 – Fatou Tiyana, gambisk friidrettsutøver

Dødsfall 
Se flere som døde 24. februar i :Kategori:Dødsfall 24. februar.
 616 – Kong Æthelbert av Kent (f. ca. 552)
 1579 – Johann Jacob Grasser, sveitsisk historiker og arkeolog (f. 1524)
 1876 – Joseph Jenkins Roberts, liberisk president (f. 1809)
 1892 – Niels Christopher Winther, færøysk jurist, politiker og redaktør (f. 1822)
 1894 – Jørgen Aall, norsk jurist, embetsmann og politiker (f. 1806)
 1902 – Samuel Rawson Gardiner, britisk historiker (f. 1829)
 1902 – Valdemar Koch, dansk arkitekt og politiker (f. 1852)
 1962 – Henrik Sørensen, norsk maler (f. 1882)
 1993 – Bobby Moore, engelsk fotballspiller (f. 1941)
 1995 – Felix Ermacora, østerriksk jurist og politiker (f. 1923)
 2001 – Claude Elwood Shannon, amerikansk matematiker (f. 1916)
 2005 – Hans-Jürgen Wischnewski, tysk politiker (f. 1922)
 2006 – Dennis Weaver, amerikansk skuespiller (f. 1924)
 2019 – Donald Keene, amerikansk-født japanolog (f. 1922)
 2020 – Jahn Teigen, norsk musiker (f. 1949)

Merkedager 
 Estland feirer sin nasjonaldag

Navnedag 

Norge: Mats, Mattias, Mattis

Sverige: Mats, Mattias

Danmark: Matthias

Referanser 

Dager i februar